Ասյայի հայացքը սահեց պատից կախված նկարին՝ 1997 թվականին Մոնղոլիայի Քամել Տրոֆիից մնացած անիվների հետքերով ճանապարհ: Մտածեց, թե հիմա ինչ հաճելի կլիներ այնտեղ ճամփորդություն կատարելը: Գոբի անապատն անցնել 4x4 ջիփով, ոտքերին՝ ծանր, ցեխոտ երկարաճիտ կոշիկներ, ակնոցով, մտածմունքները քրտինքի հետ մաքրել-թափել, հավերժության մեջ կորչել... մինչև թեթևանալը, քամու մեջ օրորվող չոր տերևի նման քշվել դեպի Մոնղոլիայի որևէ բուդդիստական տաճար: